OpenLLM-France/wikimedia huggingface dataset:
# Neus Sanmartí

Neus Sanmartí i Puig (Bartzelona, 1943) kimikan doktorea eta unibertsitate irakaslea da, Bartzelonako Unibertsitate Autonomoko Hezkuntza Zientzien Fakultateko Matematikaren eta Zientzia Esperimentalen Didaktika Saileko irakasle emeritua da.

## Biografia

Kimika Zientzietan doktoretza lortu zuen 1990ean Bartzelonako Unibertsitate Autonomoan, nahasketa eta konposatu kontzeptuen arteko zailtasunen ulermena tesiari esker eta zientziaren didaktikan espezializatu zen. Sant Cugat Irakasle Eskolako irakaslea izan zen eta gero Bartzelonako Unibertsitate Autonomoko Hezkuntza Zientzien Fakultateko Matematika eta Zientzia Esperimentalen Didaktika Saileko irakasle eta katedradun emeritua da. 2002tik 2008ra UABeko Hezkuntza Zientzien Institutua zuzendu zuen.
Bereziki lan egin du ebaluazio formatzaileari buruzko ikerketan, hizkuntza eta gaitasun kognitiboen arteko lotura, zientzia eta hizkuntzaren arteko erlazioak eta ingurumen hezkuntzarekin lotuta, baita zientzia irakasleen etengabeko prestakuntzan ere.
   Ebaluazioak asko baldintzatzen du ikasleak garrantzitsutzat hartzen duena eta ikasi behar duena. Ebaluazioa aldatzen ez bada, ezer ez dela aldatzen diot nik. (Neus Sanmarti)

## Lan nabarmenak

* (Gaztelaniaz) Didáctica de las ciencias en la educ. secundaria obligatoria. Síntesis. 2002. ISBN: 84-7738-952-7
* (Gaztelaniaz) 10 ideas clave. Evaluar para aprender. GRAÓ. Bartzelona. 2007.
* Evaluar y aprender: un único proceso. Octaedro. 2020

## Sariak eta errekonozimenduak

2009an Sant Jordi Gurutzea jaso zuen Kataluniako Generalitatearen eskutik.

## Erreferentziak

* ↑ Neus Sanmartí. .
* 1 2 «Neus Sanmarti: "Ebaluazioa aldatzeko, azterketako galderak aldatu behar dira. Ez galdetu ‘Egin lorearen marrazkia, eta idatzi zatien izenak’, hau baizik: ‘Mendira joan garenean, amak esan dit loreak ez puskatzeko. Zergatik?’» hik hasi: euskal heziketarako aldizkaria (155): 18–25. 2011 ISSN 1135-4690. (Noiz kontsultatua: 2021-09-06).
* ↑ Ministerio de Educación, Cultura y Deporte. TESEO. Ficha de tesis. .
* ↑ Neus Sanmarti | Sin conocimientos no se puede ser competente | Las 3 cosas que he aprendido #les3coses. .
* ↑ (Gaztelaniaz) «Neus Sanmartí i Puig - Argitalpenak, aipuak» Dialnet (Noiz kontsultatua: 2021-09-06).
* ↑ Sanmartí, Neus. (2002). Didáctica de las ciencias en la educación secundaria obligatoria. Editorial Síntesis ISBN 84-7738-952-7. PMC 52310506. (Noiz kontsultatua: 2021-09-06).
* ↑ Laburpena (Gaztelaniaz) 10 ideas clave. Evaluar para aprender
* ↑ (Gaztelaniaz) Evaluar y aprender: un único proceso | Editorial Octaedro. (Noiz kontsultatua: 2023-07-20).
* ↑ Generalitat de Catalunya. Creus de Sant Jordi 2009. .

## Kanpo estekak

* (Katalanez) Obres de Neus Sanmartí
* (Katalanez) Concessió de la Creu de Sant Jordi
* (Katalanez) Avaluar per aprendre.
* Datuak: Q17036760
* Aipu famatuak: Neus Sanmartí
# Bores (Asturias)

Bores, Espainiako Tobes herrian dagoen parrokia bat da, Asturias autonomia erkidegoko Peñamellera Baja udalerrian.
# Peñamellera Baja

Peñamellera Baxa Asturiesko ekialdean dagoen udalerria edo conceyua da, Orienteko eskualdean kokatutakoa. Iparraldean Llanes eta Ribadeva, mendebaldean Peñamellera Alta, ekialdean Herrerías (Kantabria) eta hegoaldean Peñarrubia (Kantabria) udalerri mugakide ditu.
Bere lurraldearen zati bat Cuerako mendilerroaren babesgunean sartuta dago. Panes da herrigune nagusia.

## Parrokiak

| Auzoak | Biztanleak (2013) | Gizonak | Emakumeak |
| Abándames | 150 | 76 | 74 |
| Alevia | 70 | 33 | 37 |
| Buelles | 114 | 57 | 57 |
| Cuñaba | 48 | 24 | 24 |
| Merodio | 90 | 46 | 44 |
| Narganes | 68 | 43 | 25 |
| Panes | 585 | 279 | 306 |
| Siejo | 94 | 45 | 49 |
| Tobes | 112 | 59 | 53 |

## Artea

Europako Mendien atarian, Peñamellera Bajak bazter natural ikusgarriak barne hartzen ditu, kontzejuaren ondare nagusia dena. Ikusgarriak dira paisaiak Cuñabatik eta San Estebandik, azken honetan begiratokia dagoelarik. Azken auzo hau 1990ean izendatu zuten "Pueblo ejemplar de Asturias".
Bestela, La Lojako kobazuloak historiaurreko aztarna garrantzitsuak gordetzen ditu, labar arteazko grabatuekin panel handi bat duena, zaldi, zezen eta beste animalia batuzk irudikatuz.
Erlijiozko arkitekturari dagokionez, ondarea ez da inguruko udalerrietan bezain aberatsa. Hondar erromanikoak besterik ez daude San Vicenteko elizan (Panes), baita San Juan de Ciliergo eta San Juan de Alievako elizetan ere. Osagai gotikoak dituzte Abándemes, Merodio eta Tobeseko tenpluek eta Nuestra Señora de Espioñako baselizak.
Eraikin zibilen artean, jauregi eta etxetzar (casona) ugari daude, besteak beste XVII. mendeko Palacio de La Cajiga eta Palacio del Palenque (Abandames), Palacio de San Román (Panes), Palacio de Cerébanes, Casona Mier (Siejo), Palacio de L´Abariega (Cimiano) eta Hoyos familiaren jauregiak Bores-en eta La Sernan.

## Ikus, gainera

* Europako Mendietako Parke Nazionala
* Asturiasko udalerrien zerrenda

## Erreferentziak

* ↑ Nomenclátor: Población del Padrón Continuo por Unidad Poblacional

## Kanpo estekak

* Datuak: Q842694
* Multimedia: Peñamellera Baja / Q842694
# Bores (Kantabria)

Bores, Espainiako Vega de Liébana udalerrian dagoen herri bat da, Kantabria autonomia erkidegoan.
* Datuak: Q893501
* Multimedia: Bores, Vega de Liébana / Q893501
# Tobes (Asturias)

Tobes, Espainiako Peñamellera Baja udalerrian dagoen herri bat da, Asturias autonomia erkidegoan.
2023an 91 biztanle zituen.
# Ribadeva

Ribadeva (gaztelaniaz: Ribadedeva) Asturiesko ipar-ekialdeko muturrean dagoen udalerria edo conceyua da, kostaldekoa eta Orienteko eskualdean kokatutakoa, Kantabriako mugan.

## Ikus, gainera

* Asturiasko udalerrien zerrenda

## Erreferentziak

* ↑ Udalerri honek oraindik ez du toponimia ofiziala onartzeko dekretua.

## Kanpo estekak

* Datuak: Q842638
* Multimedia: Ribadedeva / Q842638
# Colombres (Ribadedeva)

Colombres, Espainiako Ribadeva udalerrian dagoen parrokia bat da, Asturias autonomia erkidegoan.
2022an 1.325 biztanle zituen.
* Datuak: Q591287
* Multimedia: Colombres (Ribadedeva) / Q591287
# Pola de Lena

Pola de Lena (asturieraz: La Pola) Ḷḷena (Asturias) udalerriko parrokia da. Biztanle kopuruaren aldetik Asturiasko herrien artean hamabigarrena da (jendetsuenak Gijón, Oviedo eta Avilés dira).
2017an 8.682 biztanle zituen. Alfontso X.a Gaztelakoak 1266an sortu zuen, Oviedo eta León arteko pasabidea izateko. Harrikatz bituminosoari esker, XIX. mendetik aurrera handitu zen.

## Kanpo estekak

* Datuak: Q9061362
* Multimedia: Pola de Lena / Q9061362
# Llangréu

Llangréu (gaztelaniaz: Langreo eta ofizialki Llangréu/Langreo) Asturiasko (Espainia) erdialdean dagoen udalerria edo conceyua da, Nalongo eskualdearen handiena. 2005ean ia 49.000 biztanle zituen, Printzerria osoaren bosgarren herririk populatuena izanda.
Meatzaritzak garrantzi handia eduki du herrian eta eskualdean azken hamarkadetan.

## Parrokiak

Barros | Ciañu | La Felguera | La Venta | Lada | Riañu| Sama | Tiuya/Tuilla

## Demografia

Iturria: [ Instituto Nacional de Estadística de España]

## Ikus, gainera

* Asturiasko udalerrien zerrenda

## Erreferentziak

* ↑ Llangréu udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.
* ↑ http://www.ine.es/

## Kanpo estekak

* (Gaztelaniaz) Herriko webgune ofiziala
* Datuak: Q493806
* Multimedia: Langreo / Q493806
# Nuestra Señora del Rosario eliza (Langreo)

Nuestra Señora del Rosario eliza edo Arrosarioko Andre Mariaren eliza La Venta herri txikian dago, Asturiasko Langreo udalerrian (Espainia).

## Historia

Tenplua 1910ean eraiki zen, eta parrokiako elizarik garrantzitsuena Karmengo ermita da.

## Ezaugarriak

Oinplano angeluzuzena eta bi isurkiko estalkia ditu. Burualde laua du, eta habearte bakarra baino zabalagoa eta garaiagoa da. Habearte horri bi atal erantsi zaizkio, garaiera txikiagokoak. Kanpai-horma 1955ean eraiki zuten. Barrualdean, habeartea presbiteriotik bereizten da, pilastren gainean beheratutako garaipen-arku baten bidez, alboetan bi aldare dituela. Aldare nagusian Kristo gurutziltzatuaren tailu bat dago. Nabearen azpian koru bat dago.
Bere tamaina eta tailuengatik nabarmentzen da, nahiz eta nekazal inguruko baseliza izan.

## Kanpo estekak

* Datuak: Q60852720
# Unión Popular de Langreo

Unión Popular de Langreo 1961 urtean sortutako Llangréuko futbol taldea da, Asturiasekoa.

## Historia

Racing de Sama (1915) eta Círculo Popular de La Felguera (1917) taldeek bat egin zuten 1961. urtean eta Unión Popular de Langreo sortu zen. 1960. eta 1970. hamarkadetan zortzi urte egin zituen Bigarren Mailan. Azken urteetan 3. mailan aritu da nagusiki.

## Datuak

2024-25 barne:
* Denboraldiak 1. mailan: 0
* Denboraldiak 2. mailan: 8
* Denboraldiak 2. B mailan: 18
* Denboraldiak Lehen maila RFEFn: 0
* Denboraldiak Bigarren maila RFEFn: 4
* Denboraldiak 3. mailan: 32
* Ligako posturik onena: 10.a Bigarren mailan (1967-68)

### Azken urteetako ibilbidea

| Urtea | # | Maila | Postua | Errege Kopa |
| 2005-06 | 4 | Hirugarren Maila | 2.a | - |
| 2006-07 | 4 | Hirugarren Maila | 3.a | - |
| 2007-08 | 4 | Hirugarren Maila | 3.a | - |
| 2008-09 | 4 | Hirugarren Maila | 5.a | - |
| 2009-10 | 4 | Hirugarren Maila | 5.a | - |
| 2010-11 | 4 | Hirugarren Maila | 3.a | - |
| 2011-12 | 4 | Hirugarren Maila | 3.a | - |
| 2012-13 | 4 | Hirugarren Maila | 4.a | - |
| 2013-14 | 4 | Hirugarren Maila | 2.a (igo) | - |
| 2014-15 | 3 | 2. B Maila | 17.a (jeitsi) | - |
| 2015-16 | 4 | Hirugarren Maila | 2.a | - |
| 2016-17 | 4 | Hirugarren Maila | 3.a | - |
| 2017-18 | 4 | Hirugarren Maila | 2.a | 1. itzulia |
| 2018-19 | 3 | Bigarren B maila | 9.a | 1. itzulia |
| 2019-20 | 3 | Bigarren B maila | 10.a | 1. itzulia |
| 2020-21 | 3 | Bigarren B maila | 5.a/4.a | 1. itzulia |
| 2021-22 | 4 | Bigarren maila RFEF | 11.a | |
| 2022-23 | 4 | Bigarren maila RFEF | 12.a | |
| 2023-24 | 4 | Bigarren maila RFEF | 6.a | |
| 2024-25 | 4 | Bigarren maila RFEF | | 1. itzulia |

## Irabazitako txapelketak

* Hirugarren Maila: 5

## Kanpo estekak

* (Gaztelaniaz) Taldearen webgune ofiziala
* Datuak: Q1190065
# Aurelio Asturietakoa

Aurelio Asturietakoa (c. 740 - Llangréu/Samartín del Rei Aurelio, 774) Asturietako erregea izan zen (768 – 774).

## Biografia

Aita Fruela Kantabriakoa Alfontso I.a Asturietakoaren anaia izan zuen.
Kronikek ez dute aipatzen emazte edo seme-alaba izan zituenenik.
* Datuak: Q205565
* Multimedia: Aurelio of Asturias / Q205565
# Argentina Rubiera

Argentina Rubiera Solares, (Llangréu, 1914ko otsailaren 11a-Gijón, 2007ko apirilaren 30a) Espainiako gerra zibila baino lehen eta, gero, klandestinitatean Gazteria Sozialista Bateratuak eta Espainiako Langile Alderdi Sozialista erakundeen militantea izan zen Asturiasen. María José Ramos Rubiera politikariaren ama zen.

## Biografia

Saman (Langreo) Gazte Sozialistetan afiliatuta zegoen, eta herri horretako Emakumeen Taldeko presidentea izan zen Espainiako Bigarren Errepublikan. Gazteria Sozialista Bateratuen (JSU) idazkari izendatu zuten 1936an. 1937ko urrian Asturias erori zenean atxilotu egin zuten, Oviedoko Modelo kartzelan sartu zuten azaroaren 11n, eta 1937ko abenduaren 18an 30 urteko espetxe zigorra ezarri zioten. Saturraran eta Palma de Mallorcako (Balear Uharteak) kartzeletatik ere igaro zen, eta handik baldintzapeko askatasunean atera zen 1941eko uztailaren 5ean; Aquilino Ramos Fernández senarrarekin batera Almagron bete zuen kondena erbesteratze-zigorrarekin. 1943ko urrian, Samara itzuli zen, eta janari-denda txiki bat jarri zuen; halaber, ezkutuko erakunde sozialistarekin harremanetan jarraitu zuen.
Sama herrian parke batek bere izena du. Urtero ematen den literatura sari batek ere bere izena darama.

## Erreferentziak

* ↑ FERNÁNDEZ PÉREZ, A. (2003). Tiempos Heroicos: Diccionario Biográfico del Socialismo Asturiano. KRK EDICIONES.
* ↑ https://www.lne.es/nalon/2015/01/18/langreo-rinde-homenaje-argentina-rubiera-19883743.html
* ↑ https://www.escritores.org/recursos-para-escritores/38858-xvi-certamen-de-poesia-mujeres-silenciadas-argentina-rubiera-2024-espana

## Kanpo estekak

* Datuak: Q25402286
# David Villa

David Villa Sánchez (daˈβið ˈβiʎa ahoskatua; Tiuya, Llangréu, Asturias, 1981eko abenduaren 3a) espainiar futbolaria da. Aurrelaria da eta gaur egun FC Barcelonan, lehen mailako ekipoa, jokatzen du. Bere bizkortasuna eta mugimenduagatik karakterizatzen da. Bere ezizena «El Guaje» da, lagunek ezarria beti nagusiekin jokatzen zuelako.

## Banakako sariak

| Saria | Urtea |
| Zarra Saria | 2006 |
| Zarra Saria | 2007 |
| Eurokopako goleatzaile nagusia | 2008 |
| Zarra Saria | 2009 |
| Brontzezko Bota Konfederazio Txapelketa | 2009 |
| Zarra Saria | 2010 |
| Munduko Txapelketako Zilarrezko Bota | 2010 |
| Munduko Txapelketako Brontzezko Baloia | 2010 |

## Kanpo estekak

* David Villaren webgune ofiziala
* Datuak: Q83006
* Multimedia: David Villa / Q83006
# La Felguera

La Felguera Llangréu (Asturias) udalerriko parrokia da. Biztanle kopuruaren aldetik Asturiasko herrien artean bosgarrena da (jendetsuagoak dira Gijón, Oviedo, Avilés eta Mieres).
La Felguerak hedapen industrial handia izan zuen Pedro Duroren esku 1850eko hamarkadan siderurgia heldu ostean. La Felguera Estatuko gune siderurgiko garrantzitsuenetako izan zen XIX eta XX-en mendeetan 1960ko hamarkadara arte. Adreilu erregogorren garrantzizko industria ere izan zuen, hamar galdaketa lantegi, ongarriak, eta ikatzaren meatzaritzako industria. Siderurgiaren gainbehera heldu zen hamarkadan. 1980koan, hain zuzen ere, La Felguerak ere ondorioak jasan zituen. Gaur egun, La Felgueran egiten da aspirinetarako munduko azido azetilsalizilikoaren %85 (BAYER). Era berean, bertan daude Valnalón Enpresa Zentroa eta Asturiasko Siderurgiaren Museoa. Bertako beste zenbait leku interesgarri dira San Pedro Eliza, Dolores Duro, García Lago eta Sutu parkeak, eta ondare industriala: fabrika zaharrak, Lláscares putzua, ikastetxe zaharra, Las Nieves jauregia, Sizzo kaleko etxeak, Urquijo auzoa, musikaren kioskoa, merkatu estalia, eta abar. La Felguera-ren ondoan Nalón ibaia dabil

## Kanpo estekak

* Datuak: Q1018102
* Multimedia: La Felguera (Langreo) / Q1018102
# Juanmi Jiménez

Juan Miguel Juanmi Jiménez López (Coín, Málaga, 1993ko maiatzaren 20a) espainiar futbol jokalaria da, gaur egun Espainiako ligako Real Betis taldean jokatzen duena, aurrelari gisa. Jokalari azkarra da, eta desmarkatzen trebea.

## Ibilbidea

Málaga CFko harrobian hazi eta han debutatu zuen 17 urterekin. Gero, Racing de Santanderrera joan zen utzita eta Malagara bueltan azken denboraldian, 2014-15 denboraldian 23 partidutan 8 gol sartu zituelako, Southampton FCek fitxatu zuen. Han denboraldi bat egin ondoren, eta gutxi jokatu ondoren 2016eko ekainean, Realeko jokalari berria bihurtu zen. 2019ko urtarril bukaeran, errealarekin 100 partidu bete zituen, eta ordurarte ia 30 gol sartu zituen, haien artean 2016/2017ko azkena, erreala azken minutuan Europa Leaguerako sailkatu zuena. Hiru denboraldi on eta gero, minutu gutxi zituenez, Real Betis aurreakordio batera iritsi zen, honek 7 milioiengatik jokalaria erosteko.

## Estadistikak

2020ko abenduaren 4ean eguneratua. :
| Kluba | Urtea | Partida(k) | Gol(ak) | Asistentzia(k) |
| Málaga CF | 2009 – 2013 | 38 | 8 | 4 |
| Racing de Santander (utzita) | 2013 | 19 | 0 | 0 |
| Málaga CF | 2013 – 2015 | 62 | 13 | 2 |
| Southampton FC | 2015-2016 | 19 | 0 | 2 |
| Real Sociedad | 2016 – 2019 | 114 | 31 | 7 |
| Real Betis | 2019 - | 11 | 1 | 0 |
* Datuak: Q649788
* Multimedia: Juanmi / Q649788
# Nicole Fiorentino

Nicole Fiorentino (Ludlow, Massachussetts, 1979ko apirilaren 7a) estatubatuar baxu-jotzailea eta abeslaria da. The Smashing Pumpkins rock alternatiboko taldeko kidea izan zen (Ginger Reyes ordezkatuta eta Mark Tulinen behin-behineko ordezkapena). Teargarden by Kaleidyscope eta Oceania albumetan parte hartu zuen.

## Musikari ibilbidea

The Smashing Pumpkinsekin bat egin aurretik, Radio Vago, Veruca Salt , Spinnerette, Twilight Sleep eta Light FMko taldeetako kidea izan zen.
2010ean eta 2011n hasi zen bera Meghan Tooheyrekin lanean, eta The Cold and Lovely taldea osatu zuten. 2011ko apirilaren 24an "No With Me" argitaratu zuten.
Baxu-jotzaileak 2014ko denbora gehiena The Cold and Lovely taldearekin lanean eman zuen, Estatu Batuetako ekialdeko kostaldean udako tour bat egiten.
2014ko irailean, Billy Corganek elkarrizketa bat eskaini zuen, eta bertan adierazi zuen Fiorentino eta Mike Byrne ez zirela The Smashing Pumpkinseko kide aktiboak, baina harremanetan jarraituko zutela.

## Diskografia

The Smashing Pumpkinsekin
* Teargarden by Kaleidyscope vol. 3 (2010)
* Oceania (2012)
With Cold and Lovely
* The Cold and Lovely (2012)
* Ellis Bell EP (2013)
The Microdance-rekin
* ew Waves of Hope (2015)

## Bizitza pertsonala

2012an Meghan Toohey taldekidearekin ezkondu zen. Fiorentinok ez zuen bere orientazio sexuala publiko egin 2015. urtera arte, Smashing Pumpkinsen egon zen bitartean bere sentimenduen eta LGBT eskubideen aldekoa zela aipatu zuenean, baina inoiz ez zuen bere esperientziei buruz hitz egiten.

## Erreferentziak

* ↑ (Gaztelaniaz) Moreno, Alberto. (2012-05-24). «Nicole Fiorentino nos cuenta cómo es tocar con los Smashing Pumpkins pero no nos aclara si era una de las niñas de Siamese Dream» GQ España (Noiz kontsultatua: 2024-12-29).
* ↑ (Gaztelaniaz) Nicole Fiorentino: Regreso al punto de mira | Bass Magazine - The Future of Bass | Tomas Rosprim. 2021-10-22 (Noiz kontsultatua: 2024-12-29).
* ↑ (Ingelesez) «Nicole Fiorentino» SPCodex (Noiz kontsultatua: 2024-12-29).
* ↑ (Ingelesez) «Nicole Fiorentino: Return To The Spotlight» Bass Magazine 2019-03-29 (Noiz kontsultatua: 2024-12-29).
* ↑ (Ingelesez) «Nicole Fiorentino Joins Louise Post of Veruca Salt For 2023 Summer Tour» Bass Magazine 2023-05-09 (Noiz kontsultatua: 2024-12-29).
* ↑ Deluxe EP: Ellis Bell Video and interview w/ artist/director Katelan Foisy. Pledgers only!. PledgeMusic 28 de noviembre de 2017.
* ↑ Alternative Nation! interview with Billy Corgan. AlternativeNation 28 de noviembre de 2017.
* ↑ Cold lovelys Nicole and Meghan married couple sound oh good together. After Ellen 28 de noviembre de 2017.

## Kanpo estekak

* Datuak: Q980374
* Multimedia: Nicole Fiorentino / Q980374
# Niedorp

Niedorp (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 12.135 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q737366
* Multimedia: Niedorp / Q737366
# Nikola Radičević

Nikola Radičević (serbieraz: Никола Радичевић; Čačak, 1994ko apirilaren 25a -) serbiar saskibaloi jokalaria da. Antolatzaile dabil ACB Ligako Morabanc Andorra taldean.

## Biografia

Belgradeko Partizan taldeko harrobian hezia, Radičević 2012ko Europako Junior Txapelketako boskote idealean sartu zuten, 12.4 puntu, 2.9 errebote eta 5.1 asistentzia lortu baititu partidako. 2012an Espainiara iritsi zen. Jokalari serbiar gazteak bost denboraldirako kontratua sinatu zuen Cajasol Sevillan, lehen taldearen entrenamendu-dinamikan parte hartuz eta EBA Ligako bigarren taldean jokatuz.
2014ko ekainean bere postua berretsi zen Cajasol-Banca Cívicako lehen taldean. 2015eko ekainaren 25ean, Denver Nuggetsek NBAko 2015eko Drafteko 57. postuan hautatu zuen.

## Ibilbidea

* KK Partizan (2010-2012)
* CD Baloncesto Sevilla (2012-2017)
* KK Crvena Zvezda (2017)
* Club Baloncesto Gran Canaria (2018)
* Aquila Basket Trento (2018)
* Club Baloncesto Gran Canaria (2018-2020)
* UCAM Murcia CB (2020)
* Promitheas Patras (2020-2021)
* Trefl Sopot (2021)
* Krepšinio klubas Lietkabelis (2021-2022)
* RETAbet Bilbao Basket (2022-2023)
* KK Cedevita Olimpija (2023-2024)
* Morabanc Andorra (2024-egun)

## Erreferentziak

* ↑ acb.com Radicevic firma por 5 temporadas
* ↑ diariodesevilla.es Tres jugadores del CB Sevilla, drafteados

## Kanpo estekak

* Datuak: Q18417248
# Hodei Arrillaga

Hodei Arrillaga Elezgarai, (Mutriku, Gipuzkoa, 2004ko maiatzaren 21a) Euskal Herritar futbolaria da.

## Biografia

Ezker atzelari alentan aritzen da. Eibar eta Mutrikuko harrobietan hazia da. 2024-25 denboraldiko Bigarren mailako lehen jardunaldian egin zuen debuta Eibarren lehen taldearekin, Ipuruan Castellóren aurkako neurketan.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Vitoria | 3.F | 2022/23 | 21 | 2 | - | - | - | - | - | - | - | - | - | - | 21 | 2 |
| Vitoria | 3.F | 2023/24 | 27 | 0 | - | - | - | - | - | - | - | - | - | - | 27 | 0 |
| Vitoria | Denera | Denera | 48 | 2 | - | - | - | - | - | - | - | - | - | - | 48 | 2 |
| Eibar | 2. | 2024/25 | - | - | - | - | - | - | - | - | - | - | - | - | - | - |
| Eibar | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 48 | 2 | - | - | - | - | - | - | - | - | - | - | 48 | 2 |

## Erreferentziak

* ↑ Hodei Arrillagak SD Eibarrekin berritu du 2027ko ekainera arte

## Kanpo estekak

* Profila
* Datuak: Q128268559
# Nudofobia

Nudofobia (latinezko nudus-etik, biluzik, eta grekozko fobosetik, beldurretik) norberaren eta besteen biluztearekiko beldurra da, antsietatea sortuz.
Psikoanalisten arabera, nudofobia norberaren nahiaren eta ondorioen beldurraren arteko gatazkaren sintoma da.
Nudofoboek antsietatea izaten dute biluzik daudenean, nahiz eta konturatu beldur irrazionala dutela. Beldur hori sexualitateari buruzko antsietate orokorretik, fisikoki itxura okerra izateko beldurretik edo biluztasunak agerian eta babesik gabe uzteko beldurretik etor daiteke. Jazarpenaren ondorioz biluzik egoteagatik ere gerta daiteke.

## Erreferentziak

* ↑ Edmund J. Bourne, The Anxiety & Phobia Workbook, 4th ed, New Harbinger Publications, 2005, ISBN 1-57224-413-5
* ↑ Fobias.net
* ↑ Definición en Medicine.Net (en inglés)

## Kanpo estekak

* Datuak: Q1010522
# Wuxi

Wuxi (txinera sinplifikatuz: 无锡, pinyineraz: Wúxī), Jiangsu probintzian dagoen prefektura mailako hiria da. Guztira, 7.495.000 biztanle inguru dauzka eta 4.787 kilometro karratuko azalera.
Hiria bi zatitan banatuta dago Taihu lakuaren bi aldeetan

## Inguru naturala eta kokapena

Hiria gune lau batean dago, eta zirkulo itxurako planoa duen hiria da. Hiria ubide sare konplexu batek zeharkatzen zuten antzina, baina gaur egun ia erabat desagertu diren arren, ubide nagusian oraindik ere hainbat ontzi ibiltzen dira.
Hiriaren mugakideak honakoak dira: Suzhou ekialdean, Taizhou iparraldean, Huai'an mendebaldean, eta Taihu lakua hegoaldean.

### Klima

Uda nahiko beroak izan arren, neguak oso hotzak izaten dira, aldaketa termikoa handia den seinale. Urteko batez besteko tenperatura 18 gradukoa da, eta neguak hotzak diren arren, arraroa da elurra jaustea. Ekialdeko Txinako itsasoarekiko hurbiltasuna dela eta, Asiako montzoiaren eraginpean dago, eta urteko batez besteko prezipitazioak 1.000 eta 1.100mm artekoak dira.
Datu klimatikoak (Wuxi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7 | 9.1 | 13.5 | 20.0 | 25.4 | 28.6 | 32 | 30.9 | 27.0 | 21.9 | 16.0 | 9.9 | 20.1 |
| Batez besteko tenperatura minimoa (°C) | 0 | 1.8 | 5.7 | 11.1 | 16.5 | 21.3 | 25 | 24.0 | 19.6 | 13.4 | 7.3 | 1.7 | 12.2 |
| Pilatutako prezipitazioa (mm) | 47.3 | 49.7 | 82.5 | 62.4 | 79.8 | 138.5 | 121.8 | 99.1 | 53.7 | 41.2 | 39.5 | 28.1 | 843.6 |
| Iturria: MSN Weather ||||||||||||||

## Banaketa administratiboa

* Liangxi Barrutia (梁溪区)
* Binhu Barrutia (滨湖区)
* Huishan Barrutia (惠山区)
* Xishan Barrutia (锡山区)
* Xinwu Barrutia (新吴区)
* Jiangyin Hiria (江阴市)
* Yixing Hiria (宜兴市)

## Ikus, gainera

* Jiangsu probintziaren banaketa administratiboa

## Erreferentziak

* ↑ MSN Weather. (Noiz kontsultatua: April 2, 2009).

## Kanpo estekak

* (Txineraz) Wuxiko gobernuaren webgunea.
* Datuak: Q42651
* Multimedia: Wuxi / Q42651